CELEX: 62018TB0544
Language: el
Date: 2019-07-05 00:00:00
Title: Υπόθεση T-544/18: Διάταξη του Γενικού Δικαστηρίου της 5ης Ιουλίου 2019 — ArcelorMittal Bremen κατά Επιτροπής (Περιβάλλον — Οδηγία 2003/87/ΕΚ — Σύστημα εμπορίας δικαιωμάτων εκπομπής αερίων θερμοκηπίου — Κανονισμός (ΕΕ) 389/2013 — Μεταβατικοί κανόνες για την εναρμονισμένη δωρεάν κατανομή δικαιωμάτων εκπομπής — Κοινοποίηση τροποποιήσεως του εθνικού πίνακα κατανομής που αφορά τη Γερμανία για την περίοδο από το 2013 έως το 2020 — Αίτηση τροποποιήσεως του εθνικού πίνακα κατανομής που έχει καταχωρηθεί στο Ημερολόγιο συναλλαγών της Ευρωπαϊκής Ένωσης — Προσφυγή κατά παραλείψεως — Εντολή δοθείσα κατά τη διάρκεια της δίκης από την Επιτροπή στον κεντρικό διαχειριστή — Εξαφάνιση του αντικειμένου της διαφοράς — Κατάργηση της δίκης)

30.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/53
            
         
      Διάταξη του Γενικού Δικαστηρίου της 5ης Ιουλίου 2019 — ArcelorMittal Bremen κατά Επιτροπής
      (Υπόθεση T-544/18) (1)
      
      (Περιβάλλον - Οδηγία 2003/87/ΕΚ - Σύστημα εμπορίας δικαιωμάτων εκπομπής αερίων θερμοκηπίου - Κανονισμός (ΕΕ) 389/2013 - Μεταβατικοί κανόνες για την εναρμονισμένη δωρεάν κατανομή δικαιωμάτων εκπομπής - Κοινοποίηση τροποποιήσεως του εθνικού πίνακα κατανομής που αφορά τη Γερμανία για την περίοδο από το 2013 έως το 2020 - Αίτηση τροποποιήσεως του εθνικού πίνακα κατανομής που έχει καταχωρηθεί στο Ημερολόγιο συναλλαγών της Ευρωπαϊκής Ένωσης - Προσφυγή κατά παραλείψεως - Εντολή δοθείσα κατά τη διάρκεια της δίκης από την Επιτροπή στον κεντρικό διαχειριστή - Εξαφάνιση του αντικειμένου της διαφοράς - Κατάργηση της δίκης)
      (2019/C 328/60)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: ArcelorMittal Bremen GmbH (Βρέμη, Γερμανία) (εκπρόσωποι: S. Altenschmidt και D. Jacob, δικηγόροι)
      
         Καθής: Ευρωπαϊκή Επιτροπή (εκπρόσωποι: J.-F. Brakeland και A. Becker)
      
         Αντικείμενο
      
      Αίτημα βάσει του άρθρου 265 ΣΛΕΕ, με αντικείμενο να διαπιστωθεί ότι η Επιτροπή παρανόμως παρέλειψε να δώσει εντολή στον κεντρικό διαχειριστή να επιφέρει στον εθνικό πίνακα κατανομής που καταχωρήθηκε στο Ημερολόγιο συναλλαγών της Ευρωπαϊκής Ένωσης (EUTL) την κοινοποιηθείσα στις 8 Φεβρουαρίου 2018 από την Ομοσπονδιακή Δημοκρατία της Γερμανίας τροποποίηση όσον αφορά την εγκατάσταση της προσφεύγουσας και, επικουρικώς, αίτημα βάσει του άρθρου 263 ΣΛΕΕ, με αντικείμενο να ακυρωθεί η απόφαση που προβάλλεται ότι εξέδωσε η Επιτροπή στις 31 Αυγούστου 2018 σχετικά με την από 14 Μαΐου 2018 όχληση εκ μέρους της προσφεύγουσας.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  
                     Καταργεί τη δίκη επί της προσφυγής.
                  
               
            
                  2)
               
               
                  
                     Απορρίπτει το αίτημα «επιπλήξεως» των εκπροσώπων της Ευρωπαϊκής Επιτροπής λόγω προσκομίσεως ανακριβών στοιχείων ενώπιον του Γενικού Δικαστηρίου και παραβάσεως της δικονομικής υποχρεώσεώς τους να προβάλλουν αληθείς ισχυρισμούς.
                  
               
            
                  3)
               
               
                  
                     Παρέλκει η έκδοση αποφάσεως επί της αιτήσεως παρεμβάσεως της Ομοσπονδιακής Δημοκρατίας της Γερμανίας.
                  
               
            
         (1)  EE C 399 της 5.11.2018.